title: "Sanjonken"
text: "En sanjonken of (san-)eklips (faan griichisk: \u1f14\u03ba\u03bb\u03b5\u03b9\u03c8\u03b9\u03c2 \u00e9kleipsis = auerloogrin) komt f\u00f6\u00f6r, wan a san faan a muun dialwiis of hialandaal ferdekt woort. \u00dc\u00fcb a eerd as det bluas steedenwiis tu sen.\n\nKial-skaad an hualew-skaad \n\nSan an muun s\u00e4 faan a eerd bal likegrat \u00fctj. An wan det boon faan a muun trinjam a eerd (=\u00a0muunboon) det boon faan a eerd trinjam a san (=\u00a0ekliptik) sk\u00e4\u00e4rt, do lei a san, a muun an a eerd uun ian r\u00e4. F\u00f6r en wasen plak \u00fc\u00fcb a eerd bed\u00fc\u00fcdet det, dat diar amanbi tau st\u00fcnj loong det sanlaacht ei trochkem koon. Di plak, huar't rocht pakjonk woort (=kial-skaad, \u00fc\u00fcb di film rochts: suart), as man tau- bit triihunert kilomeetern grat. Man det steed, huar a san dialwiis ferdekt woort, as aal wat grater (=hualew-skaad, \u00fc\u00fcb di film: gr\u00e4). Det as sowat en schuarden faan't eerdflaak.\n\nInklinatjuun \n Sanjonken jaft at bluas bi neimuun, auer a muun do tesken eerd an san st\u00e4\u00e4nt. Oober ei bi arke neimuun as en sanjonken, auer det muunboon an a ekliptik ei parallel tuen\u00f6\u00f6der ferluup. Jo san am sowat fiiw graad jinen\u00f6der ferkiard (= inklinatjuun). Jodiar tau boonen skeer en\u00f6\u00f6der amanbi tweisis uun't juar (arke\u00a0~173 daar). Sodenang koon tweisis uun't juar en sanjonken f\u00f6\u00f6rkem.\n<div style=\"clear:both;\" /div>\n\nLuke uk diar \n\n Muunjonken\n\nFutnuuten \n\nGeografii\nAstronomii"